बुधवार को शहर कोतवाल सुरेन्द्र सिंह सामंत के निर्देश पर पुलिस की चार टीमों ने शहर में जाम लगा रहे गाड़ियों के खिलाफ अभियान चलाया। टीम ने इन गाड़ियों पर चस्पा चालान किया। टीम ने लक्ष्मणझूला रोड, तिलक रोड, रेलवे रोड, त्रिवेणी घाट, रोड सहित अन्य जगहों पर जाम लगा रही गाड़ियों के चस्पा चालान किए। जब गाड़ी वाले अपनी गाड़ी के पास पहुंचे तो चस्पा चालान देखकर वे चौक गए। वे तुरंत कोतवाली पहुंचे और चस्पा चालान का भुगतान किया। दिनभर कोतवाली में चस्पा चालान लेकर लोग चक्कर लगाते दिखे। एसओ सामंत का कहना है कि लोग घरों से बाजार में निकलते है और गाड़ियां सड़कों पर खड़ी कर खरीददारी करने लगे हैं। इससे उक्त रास्ते पर जाम लग जाता है। ऐसे गाड़ी वालों के खिलाफ आगे भी कार्रवाई की जाएगी।